## Naredba o izmjenama Naredbe o mjerama zaštite životinja od zaraznih i nametničkih bolesti i njihovom financiranju u 2008. godini

### NN 10/2008 (23.1.2008.), Naredba o izmjenama Naredbe o mjerama zaštite životinja od zaraznih i nametničkih bolesti i njihovom financiranju u 2008. godini

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**304**

Na temelju članka 12. stavka 1., 2. i 3. i članka 17. Zakona o veterinarstvu
(»Narodne novine«, br. 41/07) ministar poljoprivrede, šumarstva i vodnoga
gospodarstva donosi

## NAREDBU

### O IZMJENAMA NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2008. GODINI

I.

Naredba o mjerama zaštite životinja od zaraznih i nametničkih životinja i
njihovom financiranju u 2008. godini (»Narodne novine«, br. 134/07),
a) U točki II. podtočki 1. Bedrenica i šuštavac, stavak 1 mijenja se i glasi:

»1) Goveda, ovce, koze i konji u zaraženim područjima (bedrenič­nim distriktima)
moraju biti cijepljena protiv bedrenice i šuštavca prije izgona na ispašu, a
najkasnije do 30. travnja 2008.«
b) U točki III. podtočki 3.1. Američka gnjiloća mijenja se i glasi:
»1) U mjestima u kojima je tijekom 2007. godine utvrđena američka gnjiloća,
tijekom ožujka ili travnja 2008. godine, ovlašteni veterinar mora klinički
pregledati sve pčelinje zajednice u krugu polumjera 3 km od zaraženog
pčelinjaka.
2) U slučaju sumnje na bolest, ovlašteni veterinar mora uzeti službeni uzorak
saća s pčelinjim leglom i putem ovlaštene veterinarske organizacije poslati ga
na laboratorijsku pretragu u ovlašteni dijagnostički laboratorij. Na pretragu
mora biti dostavljen službeni uzorak pčelinjeg legla, zasebno uzet iz svake
pojedine sumnjive pčelinje zajednice, i to komad saća s poklopljenim leglom,
veličine 10x10 cm, na kojem su znaci bolesti dobro vidljivi, umotan u
zrakopropusnu ambalažu.
3) Na pčelinjacima za uzgoj i prodaju matica, tijekom proljeća i jeseni moraju
biti klinički pregledane sve pčelinje zajednice. Iz zajednica sumnjivih na
bolest mora biti uzet službeni uzorak pčelinjeg legla i dostavljen na
laboratorijsku pretragu putem ovlaštene veterinarske organizacije«;
c) U točki III. podtočki 3.2. Nozemoza mijenja se i glasi:
»Na svim pčelinjacima za uzgoj i prodaju matica, tijekom siječnja ili veljače iz
svih pčelinjih zajednica ovlašteni veterinar mora uzeti službene uzorke zimskih
gubitaka pčela, odnosno pčela, i dostaviti ih na laboratorijsku pretragu putem
ovlaštenih veterinarskih organizacija.«
d) U točki III. podtočki 9., stavak 1 točka b. mijenja se i glasi:
»b. jedan puta godišnje za sve ostale kopitare na području Republike Hrvatske i
to u sljedećem razdoblju: – 1. 1. 2008. – 28. 2. 2008. godine, na području
sljedećih županija: Sisačko-moslavačke, Karlovačke, Brodsko-posavske, Zagrebačke
i Grada Zagreba;
– 1. 3. 2008. – 30. 6. 2008. godine, na području sljedećih županija:
Osječko-baranjske, Vukovarsko-srijemske, Zadarske, Šibensko-knin­ske i
Splitsko-dalmatinske, Istarske, Ličko-senjske i Dubrovač­ko-neretvanske;
– 1. 7. 2008. – 30. 11. 2008. godine, na području sljedećih županija:
Krapinsko-zagorske, Varaždinske, Koprivničko-križevačke, Bjelovarsko-bilogorske,
Primorsko-goranske, Virovitičko-podravske, Požeško-slavonske i Međimurske«
e) U Dodataku I Tablica 2. mijenja se i glasi:

PERAD ZA PROIZVODNJU KONZUMNIH JAJA
Za vrstu – kokoš (*Gallus gallus*)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija/dob peradi | Mjesto uzimanja uzorka | Uzorak | Transportni podlošci i pilići | Broj/količina uzoraka | | | | Učestalost uzorkovanja | Opaska |
| Br. navlaka za obuću | Najmanji br. skupnih fecesa | Broj uzoraka   određen prema veličini jata |  |
|  |  | Veličina  jata | Broj  jaja |
| Jednodnevni pilići | Nastamba za uzgoj | Transportni podlošci i pilići | 1 transport­ni podložak na svakih 500 isporučenih pilića (najviše 10 podložaka) i najmanje 1 pile na svakih 500 isporučenih pilića (najviše 60 pilića) | – | – | – | – | Po isporuci |  |
| 3. tjedan starosti | Nastamba za uzgoj | Feces | – |  | 5 po jatu | – | – | 1 × | Skupni uzorak fecesa sačinjen je od 12 pojedi­načnih uzoraka svježeg fecesa, od kojih je svaki pojedinačni uzorak težio najmanje 1 g, a koji su uzeti metodom slučajnog uzorkovanja, na različitim mjestima u nastambi za uzgoj peradi; U slučaju slobodnog držanja ptica jato je svaka grupa ptica koja ima zajednički pristup jednoj ili više nastambi na farmi. |
| 12. tjedan starosti | Nastamba za uzgoj | Feces | – |  | 5 po jatu | – | – | 1 × |
| Dva tjedna prije početka nesivosti ili  preseljenja u nastambu za nesenje | Nastamba za uzgoj | Feces | – |  | 5 po jatu | – | – | 1 × |
| Kokoši tijekom nesivosti | Nastamba za nesenje – jata držana u kavezima | Feces i jaja | – | – | 2 | 1– 24 | Max. 20 | 4× godišnje u tromjeseč­nim razdob­ljima u jati­ma peradi s manje od 200 komada, i | U jatima držanim u ka­vezima, 2 × 150 grama samo– pomiješanih fe­ce­sa mora biti uzeto sa svih traka ili strugača u nastambi nakon po­kretanja sustava za uk­lanjanje izmeta; |
| 25– 29 | 20 |
| 30 – 39 | 25 |
| 40  – 49 | 30 |
| Nastamba za nesenje – slobodno držana jata | Navlake za obuću, feces  i jaja | – | 2 | 2 | 50 – 59 | 35 |
| 60 – 89 | 40 |  |
| 90– 199 | 50 |  | U slučaju nastambi sa stepenastim kavezima bez strugača ili traka, mora se prikupiti 2 × 150 grama pomiješanih svježih fecesa sa 60 različitih mjesta is­pod kaveza iz jama za prikupljanje izmeta. |
| 200 – 499 | 27 | Svaka 2 tjedna u jatima peradi s više od 200 komada |
| 500 – 5000 | 30 |
| 5001–10000 | 45 |
| 10000 i više | 60 |

II.

Ova Naredba stupa na snagu danom objave u »Narodnim novinama«.

Klasa: 322-01/07-01/86
Urbroj: 525-1-08-7
Zagreb, 8. siječnja 2008.

Ministar
**Petar Čobanković**, v. r.

Naredba, NN 10/2008-304
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)